stanford-oval/wikipedia huggingface dataset:
נובל M14

| --- | --- |

 מאפיינים כלליים
 יצרן:  Noble Automotive
 שנות ייצור:  2004 (אבטיפוס)
 הרכבה:  בריטניה
 מודל קודם:  Noble M12 
 מודל אחריו:  Noble M15 
 סיווג:  מכונית ספורט
 מרכב:  2 דלתות קופה
 פלטפורמה:  מנוע אמצעי, פריסת כונן גלגל אחורי
 אורך:  4,267 מ"מ
 רוחב:  1,935 מ"מ
 גובה:  1,150 מ"מ
 משקל:  1,150 ק"ג
 בסיס גלגלים:  2,438 מ"מ
 מפרט טכני
 מנוע:  3.0L V6
 הילוכים:  6 מהירויות ידני
 מהירות מרבית:  306 קמ"ש
 מעצב:  לי נובל (אנ')
 
הנובל M14 (באנגלית: Noble M14) הוא רכב שיוצר על ידי חברת "Noble Automotive" והוצג לראשונה בשנת 2004 בתערוכת הרכב הבריטית הבינלאומית.
מבנה

לרכב מנוע 3 ליטר V6 עם 6 מהירויות ידני ושני מגדשי טורבו, והוא מייצר 400 כוחות סוס.
לרכב יחס כח-משקל של 363 כוחות סוס לטון. הוא מאיץ ל-97 קמ"ש תוך 4.3 שניות, עם מהירות מרבית של 306 קמ"ש.
היסטוריה

הרכב היה אמור להתחרות בפורשה 911 ובפרארי F430, ולעלות 75,000 ליש"ט, אך לאחר תצוגות הבכורה שלה החליט מעצב הרכב, לי נובל, כי התמורה שלה אינה שווה את המחיר שהיא עולה משום שהרכב אינו מתקדם מספיק ביחס למה שהוא מסוגל, והחליט שלא להוציא את הרכב למכירה, אלא להתקדם לייצר את ה"נובל M15".
עם זאת, ה"נובל M14" הופיעה בכל זאת במספר משחקי וידאו, ביניהם "Test Drive Unlimited", "Burnout Revenge" ו"Project Gotham Racing 3".
הערות שוליים

↑  Simona, Noble M14, Supercars.net, ‏30 בנובמבר 2005
↑  Noble 2005 M14, www.topspeed.com
↑  Noble M14 in video games, www.igcd.net
ניקולאס פלצ'וק

ניקולאס גסטון פלצ'וק (בספרדית: Nicolás Gastón Falczuk; נולד ב-15 בנובמבר 1986) הוא כדורגלן ישראלי-ארגנטינאי ממוצא יהודי המשחק בעמדת קשר ההתקפי.
קריירה

פלצ'וק גדל בארגנטינה ושיחק בדפורטיבו מורון ובטמפרליי. ביולי 2010 הגיע לישראל והצטרף למחנה האימונים של הפועל עכו. ב-1 באוגוסט 2010 ערך את הופעת הבכורה שלו בקבוצה, בהפסד 1–4 למכבי חיפה במסגרת גביע הטוטו, וכעבור שלושה ימים חתם במועדון. ב-21 באוגוסט 2010 ערך את הופעת הבכורה שלו בליגת העל, בהפסד 1–2 למ.ס. אשדוד במחזור הפתיחה של עונת 2010/2011. ב-11 בספטמבר 2010 הבקיע את שער הבכורה שלו במדי הפועל עכו, במשחק נגד הפועל תל אביב שהסתיים בתיקו 2–2. בסך הכל כבש בעונתו הראשונה בקבוצה ארבעה שערי ליגה, והיה שותף לעונה הטובה ביותר של המועדון שסיים את העונה במקום השמיני. ב-21 בספטמבר 2011 הבקיע שלושער בניצחון 2-4 נגד הפועל חיפה, ואת עונת 2011/2012 סיים עם עשרה שערי ליגה.
בקיץ 2012 חתם פלצ'וק בהפועל באר שבע. בעונת 2012/2013 כבש שלושה שערים והיה שותף להעפלה של הקבוצה לגמר גביע הטוטו, שם הפסידה להפועל חיפה. בעונה שלאחר מכן התערער מעמדו עם הצטרפותם של שחקנים בכירים רבים, והוא שיחק רק 17 משחקי ליגה, ברובם נכנס כמחליף.
ב-10 ביולי 2014 חתם פלצ'וק במכבי פתח תקווה. לאחר שלא הצליח לתפוס מקום בהרכב הקבוצה, עבר בחלון ההעברות של ינואר 2015 למועדון ספורט אשדוד. פלצ'וק שותף בתשעה משחקי ליגה, ובתום עונת 2014/2015 ירדה הקבוצה לליגה הלאומית.
ב-19 ביוני 2015 חתם בהפועל רמת גן מהליגה הלאומית, ובמדיה כבש שלושה שערים ב-18 הופעות בעונת 2015/2016.
ב-10 ביוני 2016 חתם פלצ'וק בהפועל נצרת עילית, ובעונת 2016/2017 כבש במדיה ארבעה שערים ב-28 משחקים בליגה הלאומית. בתחילת עונת 2017/2018 איבד את מקומו בהרכב הקבוצה, וב-16 בינואר 2018 הושאל להפועל אכסאל מליגה א'.
ב-28 ביולי 2018 פלצ'וק חתם בהפועל מגדל העמק מליגה א'.
הערות שוליים

↑  עדי סרדס, הפועל עכו: ניקולאס פלצ'וק חתם בקבוצה, באתר ynet, 4 באוגוסט 2010
↑  רועי זריהן, ‏הרכש החמישי: ניקולס פלצ'וק חתם במכבי פ"ת, באתר ערוץ הספורט, 10 ביולי 2014
↑  כתבי ynet ספורט, חלון ההעברות נסגר: סולארי במכבי פ"ת, באתר ynet, 3 בפברואר 2015
↑  עמית וסר, ‏פלצ'וק חתם בהפועל ר"ג, טוקורה מועמד להצטרף, באתר ONE‏, 19 ביוני 2015
↑  קובי פורטל, ניקולס פלצ'וק חתם במגדל העמק, באתר דאבל פס, 28 ביולי 2018
מרצדס AMG One

| --- | --- |

דגם האב טיפוס
 מאפיינים כלליים
 נקרא גם:  מרצדס AMG Project One (קונספט)
 יצרן:  מרצדס AMG
 שנות ייצור:  אוגוסט 2022 - הווה
 יחידות שיוצרו:  הייצור הוגבל ל-275 יחידות
 הרכבה:  גרמניה גרמניה (פיתוח הדגם) בריטניה בריטניה (הרכבה סופית)
 מודל קודם:  מרצדס-בנץ CLK GTR
 חברת אם:  מרצדס-בנץ
 סיווג:  מכונית-על
 מרכב:  מרכב קופה בעלת שתי דלתות
 אורך:  4,756 מ"מ
 רוחב:  2,010 מ"מ
 גובה:  1,261 מ"מ
 משקל:  1,695 ק"ג
 בסיס גלגלים:  2,720 מ"מ
 מפרט טכני
 מנוע:  הנעה היברידית 
 הנעה היברידית:  הנעה היברידית המשלבת בין מנוע בנזין V6 צילינדרים בנפח 1.6 ליטר טורבו המספק 566 כ"ס בקו אדום של 11,000 סל"ד עם ארבעה מנועים חשמליים שתיים בחלק הקדמי אחד עם מנוע הבנזין מאחור ועוד אחד שמחובר למגדש הטורבו, חמשת המנועים מספקים יחד 1,049 כ"ס ומומנט מרבי של 142.85 קג"מ
 הילוכים:  תיבת הילוכים רובוטית בעלת שמונה הילוכים
 מהירות מרבית:  350 קמ"ש
 תאוצה:  2.9 שניות
 צריכת דלק:  11.5 ק"מ לליטר (משולב)
 סוללה:  סוללת ליתיום-יון בקיבולת 8.4 קוט"ש
 טווח נסיעה:  18 ק"מ
 קשר:  מרצדס AMG F1 W07
 
מרצדס AMG One (בגרמנית: Mercedes AMG One) היא מכונית-על היברידית פלאג-אין במרכב קופה, בעלת שני מקומות ישיבה, שמיוצרת בייצור מוגבל (275 יחידות) על ידי מרצדס AMG חטיבת הביצועים של מרצדס-בנץ מאוגוסט 2022. היא נחשפה ב-1 ביוני 2022. היא מבוססת על מכונית פורמולה 1 של מרצדס AMG, מרצדס AMG F1 W07 וכוללת את המנוע של המכונית אך עם התאמה בכדי שהיא תהיה חוקית לכביש.
בארצות הברית ה-One לא תשווק מכיוון שבשביל שהיא תעמוד בתקנות הרכב של ארצות הברית היא תצטרך לעבור שינויים שיפגעו בביצועים שלה.
היסטוריה

היא הוצגה לראשונה כמכונית קונספט בתערוכת הרכב הבינלאומית של פרנקפורט ב-12 בספטמבר 2017 עם אותם מפרטים כמו גרסת הייצור ובשם "מרצדס AMG Project One". גרסת הייצור הייתה צפויה להיכנס לייצור בסוף 2018 עם מסירה ללקוחות מ-2019, אך עקב בעיות בהשלמת ההתאמה של מערכת ההנעה לכביש הייצור התעכב והחל באוגוסט 2022.
עיצוב

העיצוב החיצוני עוצב בצורה מיוחדת על מנת לשפר את אווירודינמיות, זה כולל כונסי אוויר בצדדים, כונס אוויר בגג וסנפיר שנמתח לאורך חצי מהמכונית בגג. פנים המכונית כוללת הגה פורמולה 1 עם מסכי מידע, אבל עדין ממשיך את המסורת של רכבי מרצדס עם מעטפת עור רך עם תפירה ידנית למושבים.
מפרט טכני

מערכת ההנעה של ה-AMG One מורכבת ממערכת הנעה היברידית פלאג-אין שמקורה במכונית הפורמולה 1 "מרצדס AMG F1 W07", זה כולל חמישה מנועים, מנוע בנזין V6 צילינדרים בנפח 1.6 ליטר טורבו המספק 566 כ"ס בקו אדום של 11,000 סל"ד עם ארבעה מנועים חשמליים שתיים בחלק הקדמי אחד עם מנוע הבנזין מאחור ועוד אחד שמחובר למגדש הטורבו, חמשת המנועים מספקים יחד 1,049 כ"ס ומומנט מרבי של 142.85 קג"מ. תיבת הילוכים רובוטית בעלת שמונה הילוכים והנעה כפולה. נתון התאוצה מ-0 ל-100 קמ"ש עומד על 2.9 שניות ומ-0 עד 200 קמ"ש בתוך 7.0 שניות, המהירות המרבית עומדת על 350 קמ"ש. סוללת ליתיום-יון בקיבולת 8.4 קוט"ש המאפשרת טווח נסיעה חשמלי של 18 ק"מ. צריכת הדלק המשולבת עומדת על 11.5 ק"מ לליטר. פליטת הפחמן דו-חמצני עומדת על 198 גרם לק"מ.
גלריה

דגם האב טיפוס מבט קדמי
דגם האב טיפוס מבט אחורי
במדיה

היא מכונית הכיסוי של משחק הווידאו מרוצים Forza Horizon 5.
הערות שוליים

↑  2023 Mercedes-AMG One Debuts: F1 Powered With 1,049 HP, Goes 219 MPH, Motor1.com (באנגלית)
↑  World première of the Mercedes-AMG Project ONE show car: Mercedes-AMG brings Formula 1 technology to the road, marsMediaSite (באנגלית)
↑  Mercedes-AMG One Not Coming To The US As Regulations Would Hurt Performance, Motor1.com (באנגלית)
1 2  cartube, פורמולה 1 חוקית לכביש: מרצדס AMG Project ONE, באתר cartube
↑  Mercedes-AMG One Production Starts, Assembly Is Done By Hand, Motor1.com (באנגלית)
↑  Mercedes-AMG One (2022): Das Formel-1-Hypercar ist fertig, Motor1.com (בגרמנית)
↑  Mercedes-AMG One, ecco l'hypercar da 1.063 CV nata dalla Formula 1, Motor1.com (באיטלקית)
↑  This is the really very final production version of the 1,000bhp+ Mercedes-AMG One, Top Gear, ‏2022-05-31 (באנגלית)
מרי יור

| --- | --- |

מרי יור בסרט "הנשרים פשטו עם שחר" (1968)
 לידה:  18 בפברואר 1933 גלאזגו, הממלכה המאוחדת 
 התאבדה:  3 באפריל 1975 (בגיל 42) לונדון, הממלכה המאוחדת 
 מקום קבורה:  לונדון 
 מדינה:  הממלכה המאוחדת 
 תקופת הפעילות:  1955–1974 (כ־19 שנים) 
 מקום לימודים:  בית הספר המרכזי לנאום ודרמה בלונדון 
 בן או בת זוג:  רוברט שו (13 באפריל 1963–3 באפריל 1975)  ג'ון אוסבורן (1957–1963) 
 צאצאים:  איאן שו 
 פרופיל ב-IMDb
 
איליין מרי יור (באנגלית:  Eileen Mary Ure; ‏18 בפברואר 1933 - 3 באפריל 1975) הייתה שחקנית קולנוע ותיאטרון סקוטית מועמדת פרס אוסקר לשחקנית המשנה הטובה ביותר ופרס גלובוס הזהב לשנת 1960 על הופעתה בסרט "בנים ואוהבים".
ביוגרפיה

יור נולדה בגלאזגו לאדית סווינבורן ולקולין מקרגור יור.
למדה משחק ב"בית הספר המרכזי לנאום ודרמה" והחלה את דרכה כשחקנית תיאטרון בלונדון.
קריירת משחק

בשנת 1958 שיחקה יור במחזהו של בעלה הראשון זוכה פרס האוסקר ג'ון אוסבורן "הבט אחורה בזעם" והייתה מועמדת על הופעתה לפרס טוני לתפקיד הדרמטי הטוב ביותר.
בשנה שלאחר מכן שיחקה יור בגרסתו הקולנועית של טוני ריצ'רדסון למחזה בתפקיד אליסון אשתו של גיבור הסרט ג'ימי פורטר (ריצ'רד ברטון).
כמו כן שיחקה בתחילת דרכה לצידו של כוכב הקולנוע האוסטרלי פיטר פינץ' בסרטו של רונלד ניאם "דרכו של ווינדום".
בשנת 1960 הועמדה יור לפרס אוסקר לשחקנית המשנה הטובה ביותר ולפרס גלובוס הזהב על תפקידה בתור קלרה דיוז בדרמה של הבמאי וצלם הקולנוע זוכה פרס האוסקר ג'ק קארדיף "בנים ואוהבים (סרט, 1960)".
יור הייתה לשחקנית הסקוטית השנייה שמועמדת לפרס האוסקר אחרי דברה קר.
בהמשך דרכה שיחקה יור לצידו של בעלה השני שחקן הקולנוע והסופר הבריטי רוברט שו בסרטו של ארווין קרשנר "המזל של ג'ינג'ר קופי" ובסרטו של הבמאי הגרמני המוערך רוברט סיודמאק "קאסטר של המערב".
התפרסמה לאחרונה בקריירה שלה בשנת 1968 לצידם של קלינט איסטווד וריצ'רד ברטון בסרט הפעולה "הנשרים פשטו עם שחר" בו שיחקה בתפקיד סוכנת המודיעין הבריטית מרי.
מוות

על אף הצלחתה המקצועית הרבה סבלה יור מבעיות נפשיות הרסניות ומדיכאונות קשים.
ב-3 באפריל 1975 שעות ספורות לאחר מחזה בו הופיעה נמצאה יור על ידי בעלה רוברט שו חסרת רוח חיים בלונדון כשבדמה כמות רבה של אלכוהול וסם הברביטורט. בגיל 42 הייתה במותה.
השאירה מאחוריה שני ילדים מנישואיה הראשונים לג'ון אוסבורן וארבעה ילדים מנישואיה לרוברט שו.
פילמוגרפיה נבחרת

דרכו של וינדום (1957)
הבט אחורה בזעם (1959)
בנים ואוהבים (1960)
משתי השכל (1965)
המזל של ג'ינג'ר קופי (1965)
הנשרים פשטו עם שחר (1968)
השתקפות של פחד (1973)
מרוצי אופנועי גרנד פרי

לוגו MotoGP
קפירוסי (65), היידן (69) ורוסי (46) במרוץ MotoGP מעונת 2005
אופנועי מרוץ של ימאהה משנות ה-60 וה-70 של המאה ה-20 במוזיאון הגרנד פרי של מקאו
ג'אקומו אגוסטיני (2003)
מרוצי אופנועי גרנד פרי (אנגלית: Grand Prix motorcycle racing) הם מרוצי אופנועים הנערכים במסגרת אליפות שנתית בינלאומית. מקור השם "גרנד פרי" המשמש גם תחרויות בתחומים אחרים הוא בצרפתית ומשמעותו "הפרס הגדול". מארגן המרוצים הוא ארגון FIM. סדרת מרוצים זו נערכה לראשונה ב-1949 ונחשבת ליוקרתית ביותר בקרב מרוצי האופנועים. כיום מכונים המרוצים בשם הכולל MotoGP. במסגרת הסדרה מתקיימים כיום מרוצים בשלוש קטגוריות המחולקות לפי נפח מנוע האופנוע: Moto3 ‏(250 סמ"ק), Moto2‏ (600 סמ"ק) והקטגוריה הבכירה MotoGP, שהאופנועים המתחרים בה הם בעלי נפח מנוע של 1,000 סמ"ק. בעבר היו קיימות גם קטגוריות נפח אחרות. דגמי האופנועים המשתתפים בסדרה נבנים במיוחד עבורה ובמקרים מסוימים אף נאסר על היצרנים להשתמש בדגם המרוץ באופן ישיר כבסיס לאופנוע המיועד לכביש הציבורי.
כיום אורכת עונת מרוצים כחצי שנה, בדרך כלל מאפריל עד אוקטובר. המרוצים נערכים במקומות שונים בעולם, רובם באירופה. מקומות נוספים הם אוסטרליה, יפן, מזרח אסיה ודרום אמריקה. גם בארצות הברית נערכים לעיתים מרוצים אך אהדת הקהל האמריקאי לסדרה פחותה בהשוואה לזו של הקהל האירופאי. אירוע גרנד פרי כולל בדרך כלל שלושה ימי מפגש מיום שישי עד ראשון כשביום האחרון מתקיימים ברצף המרוצים בכל הקטגוריות. שני הימים הראשונים מוקדשים לאימונים ומקצי דירוג לקראת המרוץ. בעבר היה מקובל לפזר את המרוצים על יותר מפגשים, כך שלא בכל מפגש התקיימו מרוצים בכל הקטגוריות.
ארגון ה-FIM מקיים סבבי תחרות וגביעי עולם נוספים בתחום מרוצי אופנועי הכביש והשטח. בנוסף לגרנד פרי, סדרת הכביש הבולטת ביותר היא אליפות הסופרבייק העולמית (World Superbike Championship) שמתאפיינת באופנועי מרוץ המבוססים על אופנועים המיועדים לכביש הציבורי. סדרת מרוצים נוספת היא האליפות העולמית לאופנועים עם סירת צד. סדרה זו מתקיימת מ-1949 גם כן, אך לא נחשבת כקטגוריה נוספת במרוצי הגרנד פרי.
חוקים וכללים

אופנועי הגרנד פרי נתונים למכלול הגבלות ותקנות. תפקיד ההגבלות הוא לקדם את התחרותיות, הבטיחות ולשמור על רמת עלויות שתאפשר ליותר קבוצות להישאר תחרותיות. הכללים השונים מתעדכנים באופן שוטף על ידי המארגנים בהתאם להתפתחויות הטכנולוגיות והשיווקיות. לדוגמה, משקלי מינימום ונפחי מנוע מקסימליים נועדו להגביל בין השאר את מהירות האופנוע המקסימלית. תקנות ברוח זו מופעלות גם על מסלולי המרוץ עצמם מבחינת מבנה הנתיב, יציבותו, מאפייני שטחי המילוט ושרותי החירום הזמינים במרוץ.
מיקומי המתחרים המזנקים למרוץ (grid) נקבעים באמצעות מקצי דירוג. במשך שנים התקיימו במרוצי הגרנד פרי שני מקצי דירוג, יום ויומיים לפני המרוץ. לרוכבים ניתן מספר בלתי מוגבל של הקפות על מנת לקבוע את הזמן המהיר ביותר והתוצאה הקובעת הייתה התוצאה הטובה ביותר בין שני המקצים. אורך המקצה השתנה בהתאם לקטגוריה ונע בין חצי שעה לקטגוריית Moto3 לשעה בקטגוריית MotoGP. כשהקטגוריה הבכירה הוסבה ל-MotoGP נשמרו כללי הדירוג של קטגוריית ה-500, אך החל מעונת 2006 התקיים מקצה דירוג בודד בן שעה ביום שלפני המרוץ וכך הונהג בהדרגה גם בשאר הקטגוריות.
בשנת 2013 הונהגה שיטת דירוג חדשה ב-MotoGP. עשרת הרוכבים בעלי זמני ההקפה המהירים ביותר באימונים החופשיים התחרו במקצה דירוג בשם Q2. לפני כן, התחרו שאר הרוכבים במקצה דירוג נפרד בשם Q1. שני הרוכבים המהירים ב-Q1 זכו להצטרף לעשרת הרוכבים המהירים ולהתחרות גם הם על דירוג 12 הרוכבים המהירים ב-Q2.
זינוק מהעמדה הבכירה ביותר, המכונה פול פוזישן (באנגלית: pole position), נחשב להישג משמעותי והוא משמש כאחד המדדים בהערכת הצלחתו של רוכב במהלך השנים.
מרוצי הגרנד פרי אורכים בדרך כלל עד כשעה. נתון זה נגזר מאורך הדרך שצריכה לנוע מ-95 עד 130 קילומטר. מספר ההקפות משתנה ממסלול למסלול בהתאם לאורך ההקפה וכמו כן הוא משתנה בין הקטגוריות כאשר בקטגוריה הבכירה מספר ההקפות הוא הרב ביותר. בסיום המרוץ מובלים שלושת האופנועים המנצחים במרוץ לאזור המכונה "פארק פֵרְמֶה" לבדיקת עמידה בתקנות.
שיטת הניקוד לרוכבים במרוץ התעדכנה במהלך השנים וכיום הרוכבים שסיימו בחמישה עשר המקומות הראשונים מקבלים ניקוד כדלקמן:
| מיקום | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ניקוד | 25 | 20 | 16 | 13 | 11 | 10 | 9 | 8 | 7 | 6 | 5 | 4 | 3 | 2 | 1 |
במסגרת הכללים החלים על מבנה האופנוע ניתן למנות הגבלות על משקל האופנוע, מבנה המנוע (שתיים או ארבע פעימות, מספר צילינדרים), כמות דלק מותר, מידות חישוקי גלגל, סוגי דלק, סוגי שמנים, רמת רעש מקסימלית ועוד. חלות גם מגבלות על שימוש בחומרים אקזוטיים לדוגמה השימוש בטיטניום אסור בחלקי שלדה מסוימים.
מגבלות החלות על אופנועים בקטגוריות השונות כפי שהיו בעונת 2012 (סקירה חלקית):
חוקים וכללים > MotoGP

החל משנת 2012, נפח מנוע של עד 1,000 סמ"ק / ארבע פעימות (עד שנת 2006 הייתה מגבלת נפח מנוע של עד 990 סמ"ק ומשנת 2007 ועד שנת 2011, הייתה מגבלת נפח מנוע של עד 800 סמ"ק).
עד ארבעה צילינדרים (עד 2012 לא הייתה הגבלה על מספר הצילינדרים).
קוטר הבוכנה מוגבל עד ל-81 מילימטר.
משקל מינימום משתנה בהתאם למספר הצילינדרים. החל מ-135 קילוגרם לשני צילינדרים והחל מ-150 קילוגרם לארבעה צילינדרים.
שימוש בשישה מנועים לאורך כל העונה (המנועים נחתמים בתחילת העונה ופתיחת מנוע או שימוש במנוע אחר גוררת הורדת ניקוד).
שימוש בצמיגים של יצרן הנקבע מראש, משנת 2010 ועד שנת 2016, היצרן היה ברידג'סטון והחל משנת 2017 ועד היום, היצרן הוא מישלין.
CRT

החל מ-2012 הונהגה תת-קטגוריה חדשה בשם CRT המתחרה ביחד עם אופנועי MotoGP. על אופנועים אלו חלות רוב המגבלות של אופנועי MotoGP אך הם מיועדים לקבוצות עצמאיות המתחרות בעלויות נמוכות יותר מקבוצות היצרן. העלויות הנמוכות מושגות באמצעות חוק המחייב את קבוצות ה-CRT למכור לפחות ארבעה ממנועיהן ותיבת ההילוכים במחיר של 20,000 אירו. מגבלה זו היא המקור לשם CRT המוצמד לקבוצות אלו ב-MotoGP (השם CRT הוא ראשי תיבות של Claiming Rule Team).
חוקים וכללים > Moto2

נפח המנוע 600 סמ"ק בתצורת ארבע פעימות ומסופק על ידי יצרן יחיד (ב-2010 היה זה מנוע מתוצרת הונדה)
עד ארבעה צילינדרים במנוע
סל"ד מקסימלי של 16,000 במנועי ארבעה צילינדרים
שימוש בצמיגים של יצרן הנקבע מראש (החל מ-2010 היו אלו צמיגי דאנלופ)
חוקים וכללים > Moto3

נפח מנוע 250 סמ"ק ארבע פעימות
משקל מינימום של אופנוע ורוכב ביחד של 148 קילוגרם
מנוע בעל צילינדר בודד
האופנועים

האופנועים המתחרים במרוצי גרנד פרי הם הטובים בתחומם. הם מיוצרים ממיטב החומרים ומיישמים את הטכנולוגיות החדישות ביותר זמן רב לפני שהן מגיעות, אם בכלל, לכביש הציבורי. אופנועים אלו אף עשויים לכלול מרכיבים שיעילותם מוטלת מראש בספק והם נועדו רק לצורך ניסוי או הדגמת יכולת טכנולוגית של יצרן. מבחינה טכנולוגית אופנועי הקטגוריות הנמוכות נחשבים צנועים יחסית לאופנועי ה-MotoGP. הם נמכרים גם לתחרויות מקומיות ואליפויות לאומיות. לעומתם, אופנועי ה-MotoGP הם אבות טיפוס שאינם מיועדים לשום שימוש מלבד התחרות בגרנד פרי.
באופנועי ה-MotoGP ניתן למצוא שימוש בחומרים כדוגמת טיטניום, סיבי פחמן וחומרים מרוכבים אחרים (היכן שמתירה החוקה). המוטיבציה לשימוש בחומרים היקרים הללו היא השגת עמידות וקשיחות במשקל נמוך יותר. סיבי פחמן משמשים למשל את בלמי הפחמן. ייחודם הוא בכך שבניגוד לבלמי הפלדה המוכרים מאופנועי הכביש הסדרתיים, הם משפרים את עוצמת הבלימה ככל שהם מתחממים. הספקי אופנועי ה-MotoGP מגיעים ל-240 כוחות סוס. בשנת 2008 היו שיאני הכוח והמהירות אופנועי דוקאטי שעשו שימוש בשסתומים פניאומטיים המוכרים מעולם מרוצי המכוניות של פורמולה 1. המבנה הבסיסי של אופנוע מקשה על ניצול כוח המנוע הרב עקב חתימת הגומי המינימלית של צמיג האופנוע המניע (האחורי). לשם כך משולבות באופנועי ה-MotoGP מערכות בקרת משיכה המווסתות באופן ממוחשב את כח המנוע בתנאי האצה. בנוסף, באופנועים משולבים אמצעי ניטור (טלמטריה) המאפשרים למכונאי הקבוצות לעקוב תוך כדי מרוץ אחר פרמטרים שונים בהתנהגות המנוע והמתלים.
היבטים כלכליים

רמת התחרותיות חשובה מאוד עבור המארגנים כדי לקדם את רמת ההתעניינות של הקהל. היכולת לשמור על פופולריות סדרה גבוהה חשובה כמובן לשמירה על תקציבים גדולים שהם בסופו של דבר הכוח המניע את המרוצים. בדומה לכל ספורט מקצועני גם כאן משחקים תפקיד חשוב נותני החסויות, זכויות השידור והפרסום, היצרנים, וגם הקהל במסלולי המרוץ וההוצאה הנלווית שלו. כדי לקדם את הצלחת הגרנד פרי, ה-FIM מעביר את ניהול המרוצים לחברה מסחרית. כיום זו היא חברה איטלקית בשם "דורנה".
קבוצות המרוצים מזוהות כמעט תמיד עם נותן חסות ראשי שבדרך כלל נותן את שמו לקבוצת המרוץ. במשך עונת מרוצים הקבוצה מעסיקה מספר רוכבים קבועים (מרוכב בודד בקבוצה קטנה ועד לארבעה רוכבים בקבוצות גדולות). כל רוכב מלווה בצוות מכונאים המטפלים בצמד האופנועים של הרוכב כאשר עלויות אחזקת קבוצה בקטגוריה הבכירה עשויות לנוע בין מיליוני דולר לעשרות מיליוני דולר לעונה.
ניתן להבחין בין קבוצות יצרן רשמיות שמנוהלות על ידי יצרן האופנועים לבין קבוצות פרטיות שמנוהלות באופן עצמאי ומתחרות עם אופנוע של יצרן שממנו הן מקבלות שרות בתשלום. בתווך ניתן למנות קבוצות לוויין חצי רשמיות שמאפשרות בין השאר קשר בין נותן חסות עשיר לקבוצה המעסיקה רוכבים הפופולריים בשוקי היעד של נותן החסות. תופעה נדירה יחסית כיום ונפוצה בהרבה בעבר, הייתה השתתפות של רוכבים פרטיים שהתחרו בתקציבים זעומים ואף הצליחו לעיתים להכות את הרוכבים הרשמיים. גם כיום הישגים כאלו הם אפשריים ומתרחשים מדי פעם. אולם זה נעשה קשה מכיוון שהיצרנים מעורבים מאוד בקבוצות המרוץ שלהם ואינם משחררים טכנולוגיות וחלקי אופנוע חדשים לקבוצות הפרטיות. בקבוצות הפרטיות מתחרים בדרך כלל עם דגמי אופנועים ששימשו בעונות קודמות את קבוצות היצרן.
אופנוע KTM 125 של הפיני מיקה קאליו בעונת 2005
נחמה אדלרבלום

| --- | --- |
אין תמונה חופשית
 לידה:  4 באוגוסט 1881 ירושלים, האימפריה העות'מאנית 
 פטירה:  25 ביולי 1974 (בגיל 92) ירושלים, ישראל 
 מקום קבורה:  בית הקברות היהודי בהר הזיתים 
 
נחמה "נימה" אדלרבלום (באנגלית: Nima Adlerblum;‏ 4 באוגוסט 1881 – 25 ביולי 1974) הייתה פילוסופית יהודייה, מחנכת, סופרת, ופעילה ציונית; בתו של הרב חיים הירשנזון, ותלמידה-עמיתה של ג'ון דיואי. עסקה בפילוסופיה יהודית של ימי הביניים, בחינוך, בהיסטוריה אמריקאית, ובפילוסופיה של ההיסטוריה.
ביוגרפיה

נחמה "נימה" אדלרבלום נולדה בירושלים לרב חיים הירשנזון וחווה בשנת 1881. גדלה באווירה יהודית רומנטית בחצר הירשנזון, אליה היו מגיעים רבני ירושלים, כגון הרב שמואל סלנט והרב יעקב שאול אלישר, ואישים מהיישוב הישן. מילדותה דיברה בלשון עברית, בגיל ארבע ידעה לדקלם את שירו של רבי יהודה הלוי "ציון הלא תשאלי", וסבתה כינתה אותה בלשון חיבה "יהודה הלוי".
עברה עם משפחתה לקונסטנטינופול ולמדה בבית-ספר תיכון צרפתי. לאחר מכן למדה באוניברסיטת "אליאנס" בפריז. בשנת 1904 עברה בעקבות משפחתה לארצות הברית. סיימה תארים ראשון, שני ושלישי בפילוסופיה באוניברסיטת קולומביה.
תזת הדוקטורט שלה, שחיברה בהנחיית פרדריק וודברידג' ובעזרת הפילוסוף ג'ון דיואי, "לימוד של גרסונידס בפרספקטיבה נכונה שלו", היא מונוגרפיה העוסקת בפרספקטיבה בלימוד פילוסופיה יהודית, בחיי הרלב"ג ויצירתו, ברלב"ג כמלומד, ובפרשנות נכונה של הגותו בהתאם לסביבה היהודית בה חי בתקופתו, תוך קריאה ללימוד פילוסופיה יהודית לפי תוכנה הפנימי ביחס לחיים היהודיים ולא כפי התאמתה כביכול לשיטות פילוסופיות זרות. לדעתה, פילוסופיה יהודית אינה פילוסופיה סתם וגם לא פילוסופיה דתית, אולם הדת היהודית היא תורה מוסרית של החיים.
הייתה חברה טובה של הנרייטה סאלד. ייסדה את התכנית לחינוך ותרבות לאומי בהסתדרות הציונית הדסה, ועמדה בראש התוכנית בשנים 1922–1935, והייתה חברה בוועד המנהל. הדגישה את חשיבות הנאמנות והרגישות של נשים יהודיות בשמירה על האידיאלים והחזון של היהדות.
חיברה ספרים, ופרסמה מאמרים בכתבי-עת ובאנציקלופדיות. הייתה חברה באגודה האמריקאית לפילוסופיה, ובמוסד הבינלאומי לאמנויות וספרות.
במהלך מלחמת העולם השנייה, לבקשת ארגון יהודי אמריקאי, טסה לאיטליה ובעזרת קשריה הצליחה להביא לשחרורם של 250 פליטים יהודים שנכלאו שם.
פעלה להפצת הפילוסופיה של דיואי באמריקה הלטינית, ובשנת 1948 כיהנה כיו"ר הוועדה הבינלאומית לחגיגות יובל התשעים שנה להולדתו.
חיברה מאמרים רבים לסדרת הספרים "נוטרי מורשתנו" בעריכת הרב לאו יונג.
בשנת 1914 נישאה לישראל אדלרבלום, ונולדה להם בת יחידה. בשנת 1971 שבה עם בעלה לא"י. בהתחלה התגוררו בהרצליה, ולאחר מכן בירושלים. לפני פטירתה בגיל 92, חיברה את מאמרה האחרון, הקדמה לאוטוביוגרפיה של לאו יונג.
נכדה הוא הרב דוד סקטון.
ספריה

A Study of Gersonides in His Proper Perspective, Columbia Univestiry Press, 1926
A perspective of Jewish life through its festivals, New York, 1930
Memoirs of Childhood: An Approach to Jewish Philosophy, Jerusalem 1999
ראו גם

הרב חיים הירשנזון
הרב לאו יונג
לקריאה נוספת > בעברית

נימה אדלרבלום, זכרונות והגיונות, ב-"תלפיות", כרך ח', חוברת ג–ד, עמ' 578–599, ניו יורק, ניסן תשכ"ג.
מרגלית שילה, נימה אדלרבלום וזיכרונות ילדותה בירושלים, ב-"זיכרונותיה של בת ירושלים" מאת נימה (נחמה) אדלרבלום, עמ' 247 ואילך, ירושלים: ראובן מס, תרס"ח.
לקריאה נוספת > באנגלית

Nathaniel Schmidt, A Study of Gersonides in his Proper Perspective by Nina H. Adlerblum,  The Philosophical Review, Vol 38 no.2, 1929
ביאורים

↑  אביה היה מהראשונים שהנהיגו בביתם דיבור בלשון עברית
↑  שרה ביילה, אשתו של הרב יעקב מרדכי הירשנזון
↑  דיקן הפקולטה ופילוסוף אמריקאי. ייסד יחד עם ג'ורג' סנטיאנה וג'ון דיואי תנועה פילוסופית שנקראה "נטורליזם אמריקאי". הניח יסודות לפרשנות של הפילוסופיה האריסטוטלית באמריקה.
↑  בכך חלקה על גישות פרשניות של הרמן כהן, דוד ניימרק, מוריץ לצרוס, נחמן קרוכמל, יצחק הוזיק, ורבים אחרים.
↑  הקרובה ברוחה לתפיסתו של ריה"ל בספר הכוזרי
↑  כך, לדוגמה, בעוד דוד ניימרק חילק את הפילוסופיה היהודית של ימי הביניים לזו הנאו-אפלטונית ולזו האריסטוטלית; הרי שנימה אדלרבלום טענה שנאו-אפלטוניות ופוסט-אריסטוטליות אינן אלא צורה חיצונית של הפילוסופיה היהודית, אשר דרך מחשבתה והגיונה הם בעיקרם יהודיים.
↑  אחותה, תמר דה סול, הייתה יו"ר הדסה בשנים 1939–1943
↑  ואולי קצת קודם לכן.
↑  ביובל המאה להולדתו, מכתבים רבים, שכתב ג'ון דיואי לנימה אדלרבלום, הוצגו באוניברסיטת קולומביה.
↑  הרב חיים הירשנזון הקדיש לו ולבתו את ספרו "אלה דברי הברית", חלקים ב–ג.
↑  לאחר שבעלה נפטר, התגוררה במלון המלך דוד. כשניקסון, נשיא ארצות הברית, הגיע לביקור בא"י, והתגורר שם עם צוותו, הייתה הדייר היחיד שהורשה להישאר במלון.
↑  שלאחר מכן כינה את חייה: "הופעה ייחודית של רוח האדם"
הערות שוליים

↑  נימה (נחמה) אדרלבלום, זיכרונותיה של בת ירושלים, ירושלים: ראובן מס, תשס"ח, 2008
↑  נימה הירשנזון אדלרבלום, פרשנות מחדש של פילוסופיה יהודית, הירחון לפילוסופיה, מס' 14, 1917 (באנגלית)
↑  בפרק האחרון של הספר "הנשים היהודיות" (1934, באנגלית)
| --- | --- |
בקרת זהויות :  NLI: 987007257570605171  GND: 1074412648  ISNI: 0000 0003 7400 2415  VIAF: 41150322   WorldCat (עם VIAF): 41150322
מרצדס AMG X 290

| --- | --- |

Mercedes-AMG X 290
 מאפיינים כלליים
 נקרא גם:  Mercedes-AMG GT 4-Door Coupé
 יצרן:  מרצדס-בנץ
 שנות ייצור:  2018 - היום
 הרכבה:  גרמניה גרמניה
 פלטפורמה:  MRA
 אורך:  5,054 מ"מ
 רוחב:  1,953 מ"מ
 גובה:  1,442-1,443 מ"מ
 משקל:  1,970-2,045 ק"ג
 בסיס גלגלים:  2,951 מ"מ
 מפרט טכני
 מנוע:  6 צילינדרים 2,999 סמ"ק המפיק 367 כ"ס (מגדש טורבו + מנוע חשמלי המפיק 22 כ"ס מתוצרת "מרצדס-בנץ" מסוג "Mercedes-Benz M256 engine" (אנ'))  6 צילינדרים 2,999 סמ"ק המפיק 435 כ"ס (מגדש טורבו + מנוע חשמלי המפיק 22 כ"ס מתוצרת "מרצדס-בנץ" מסוג "Mercedes-Benz M256 engine" (אנ'))  V8 צילינדרים 3,982 סמ"ק המפיק 585 כ"ס (מנוע טורבו כפול מתוצרת "מרצדס בנץ: מסוג "Mercedes-Benz M178 engine" (אנ'))  V8 צילינדרים 3,982 סמ"ק המפיק 639 כ"ס (מנוע טורבו כפול מתוצרת "מרצדס בנץ: מסוג "Mercedes-Benz M178 engine" (אנ'))
 הילוכים:  תמסורת אוטומטית - 9 מהירויות מסוג "Mercedes-Benz 9G-Tronic transmission" (אנ')
 מהירות מרבית:  270 קמ"ש (מנוע 2,999 סמ"ק המפיק 367 כ"ס)  280 קמ"ש (מנוע 2,999 סמ"ק המפיק 435 כ"ס)  311 קמ"ש (מנוע 3,982 סמ"ק המפיק 585 כ"ס)  314 קמ"ש (מנוע 3,982 סמ"ק המפיק 639 כ"ס)
מרצדס AMG X 290 (בגרמנית: Mercedes-AMG X 290, קרויה גם: Mercedes-AMG GT 4-Door Coupé) היא מכונית סלון המיוצרת בגרמניה על ידי יצרנית הרכב הגרמנית מרצדס-בנץ משנת 2018 ועד היום.